CELEX: 62016CN0057
Language: hr
Date: 2016-02-01 00:00:00
Title: Predmet C-57/16 P: Žalba koju je 1. veljače 2016. podnio ClientEarth protiv presude Općeg suda (drugo vijeće) od 13. studenoga 2015. u predmetu T-424/14, ClientEarth protiv Europske komisije

30.5.2016   
            
            
               HR
            
            
               Službeni list Europske unije
            
            
               C 191/5
            
         Žalba koju je 1. veljače 2016. podnio ClientEarth protiv presude Općeg suda (drugo vijeće) od 13. studenoga 2015. u predmetu T-424/14, ClientEarth protiv Europske komisije
   (Predmet C-57/16 P)
   (2016/C 191/08)
   Jezik postupka: engleski
   
      Stranke
   
   
      Žalitelj: ClientEarth (zastupnici: O. W. Brouwer, F. Heringa, J. Wolfhagen, advocaten)
   
      Druga stranka u postupku: Europska komisija
   
      Zahtjev
   
   Žalitelj od Suda zahtijeva da:
   
               i.
            
            
               ukine presudu Općeg suda od 13. studenoga 2015. kojom je:
               
                           —
                        
                        
                           odbijena žaliteljeva tužba;
                        
                     
                           —
                        
                        
                           žalitelju naloženo snošenje vlastitih troškova i plaćanje troškova Europske komisije.
                        
                     
         
               ii.
            
            
               naloži Komisiji snošenje troškova, uključujući troškove eventualnih intervenijenata.
            
         
      Žalbeni razlozi i glavni argumenti
   
   Žalitelj ističe da presudu treba ukinuti zbog sljedećih razloga:
   
      
         Prvi žalbeni razlog
      : pogreška koja se tiče prava koja se sastoji u tome što je prihvaćena opća pretpostavka iz članka 4. stavka 3. Uredbe 1049/2001 (1) (prvi podstavak) u odnosu na tražene dokumente.
   Opći je sud počinio pogrešku koja se tiče prava jer:
   
               i.
            
            
               je pogrešno primijenio sudsku praksu Suda;
            
         
               ii.
            
            
               nije priznao da članak 17. stavak 1. do 3. UEU-a ne daje osnovu za prihvaćanje te opće pretpostavke;
            
         
               iii.
            
            
               je prihvatio opću pretpostavku u odnosu na neotkrivanje traženih dokumenata, a da nije primijenio test stvarne i posebne štete;
            
         
               iv.
            
            
               nije priznao da su traženi dokumenti neodvojivo povezani s odlukom o tome hoće li se ili ne slijediti inicijative zakonodavne politike; i
            
         
      
         Drugi žalbeni razlog
      : pogreška koja se tiče prava koja se sastoji u tome što nije priznato postojanje prevladavajućeg javnog interesa.
   Opći je sud počinio pogrešku koja se tiče prava jer:
   
               i.
            
            
               nije uzeo u obzir posebne javne interese koje je naveo ClientEarth;
            
         
               ii.
            
            
               je utvrdio da naknadno otkrivanje traženih dokumenata isključuje postojanje prevladavajućeg javnog interesa u otkrivanju traženih dokumenata;
            
         
               iii.
            
            
               je utvrdio da otkrivanje drugih dokumenata koji nisu traženi dokumenti isključuje postojanje prevladavajućeg javnog interesa u otkrivanju traženih dokumenata;
            
         
               iv.
            
            
               nije priznao narav javnog interesa koju je predstavio ClientEarth;
            
         
               v.
            
            
               nije protumačio osnove za odbijanje zahtjeva restriktivno, uzimajući u obzir društveni interes sadržan u otkrivanju tih informacija, kako je određeno u drugoj rečenici članka 6. stavka 1. Uredbe 1367/2006 (2);
            
         
               vi.
            
            
               nije priznao javni interes u poboljšanju pravosuđa u pitanjima okoliša.
            
         
      (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije SL L 145, str. 43. (SL, posebno izdanje na hrvatskom jeziku, poglavlje 1., svezak 16., str. 70.)
   
      (2)  Uredba (EZ) br. 1367/2006 Europskog parlamenta i Vijeća od 6. rujna o primjeni odredaba Aarhuške konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša na institucije i tijela Zajednice SL L 264, str. 13. (SL, posebno izdanje na hrvatskom jeziku, poglavlje 15., svezak 20., str. 29.)